**PRILOG 2**

**METODOLOGIJA ZA OPSTE TROŠKOVE**

Maksimalni prihvatljivi iznos za opšte troškove je 10% prihvatljive vrijednosti investicije, dok je za izradu biznis plana 5% od visine prihvatljive vrijednosti investicije (prema Sektorskom sporazumu) korigovana za crnogorsko tržište shodno metodologiji opisanoj u nastavku.

U dozvoljene opšte troškove spadaju:

* Izrada tehnološkog projekta;
* Izrada glavnog građevinskog projekta;
* Revizija projekta;
* Nadzor;
* Ekološki elaborat;
* Izrada Biznis plana;
* Priprema dokumentacije za ugovaranje i upravljanje projektom;
* Priprema dokumentacije za isplatu i upravljanje procedurama nabavke.

Procedure za primjenu evaluacije su određene na način da se definiše na osnovu iskustvenih i istorijskih podataka, kao i Sektorskog sporazuma maksimalni dozvoljeni iznos za pojedinu vrstu troška koji se koriguje na osnovu procijenjenih kriterijuma za kvalitet.

Početna osnova za obračun prihvatljivog iznosa za sve opšte troškove će biti manja od sledeće dvije vrijednosti:

- Stvarna ponuđena cijena;

- Softverski izvedena vrijednost.

**IZRADA TEHNOLOŠKOG PROJEKTA**

Prosječna cijena za izradu Tehnološkog plana je 4,125.00 €

Ukoliko se tehnološki projekat preuzima iz prethodnog poziva i predaju se samo nove skice prosječna cijena iznosi 2.112,50 €

1. Tražena je dopuna za novi Tehnološki projekat/skice – 50%

2. Traženo je pojašnjenje za Tehnološki projekat/skice – 25%

3. Tražena je dodatna dopuna za Tehnološki projekta /skica– nema pravo na podršku

**IZRADA BIZNIS PLANA**

Procjena vrijednosti podrške za izrađeni biznis plan se vrši na osnovu metodologije u nastavku.

Procijenjeni maksimalni iznos podrške se procjenjuje na osnovu prosjeka ponuda za izradu biznis plana u prethodnom pozivu i visine tražene investicije što ponderiše maksimalnu dozvoljenu investiciju. Procijenjena minimalna vrijednost na osnovu tog kriterijuma je 4.403,63 €.

Korekcija se vrši na osnovu sljedećih parametara:

**Vrijednost investicije** i to na sljedeći način:

10.000,00 – 50.000,00 € - je 4.403,63

50.001,00 – 100.000,00€ - uvećanje za 20%

100.001,00 – 500.000,00€ - uvećanje za 40%

500.001,00 – 1.500.000,00€-uvećanje za 60%

1.500.001,00 – 2.000.000,00€-uvećanje za 100%

**Broj proizvoda** opisanih i detaljno razrađenih kroz prihode i rashode i to na sljedeći način:

1-3 – umanjenje 30%

4-6 – umanjenje 15%

**Početna osnova za naredni korak će biti manja od sledeće dvije vrijednosti:**

* **Stvarna ponuđena cijena za izradu Biznis plana;**
* **Softverski izvedena vrijednost.**

Kvalitet biznis plana i dopune i to na sljedeći način:

1. Odrađeno više od jedne dopune (vezano za Biznis plan - ne i iskaze), računajući i novi BP nakon terenske kontrole – 50%
2. Odrađena jedna dopuna (vezano za Biznis plan, ne i iskaze), sa potrebom dostavljanja inoviranog BP – 25%
3. Odrađena jedna dopuna (vezano za Biznis plan, ne i iskaze), bez potrebe dostavljanja inoviranog BP – 15%
4. Tekstualni dio Biznis plana nije korektno odrađen (nedovoljan opis, nedostaju fotogafije, neadekvatan zaključak...) – 5%
5. Nisu precizno predstavljene sve cifre (koje se uklapaju sa tekstualnim dijelom i Aneksom 1) – 5%

U slučaju da izvedena vrijednost u procentima padne na 50% ili niže po pitanju procjene kvaliteta Biznis plana i dopune - ne prihvata se podrška za Biznis plan.

**PRIPREMA DOKUMENTACIJE ZA UGOVARANJE I UPRAVLJANJE PROJEKTOM**

Procjena vrijednosti podrške za stavku Priprema dokumentacije za ugovaranje i upravljanje projektom se vrši na osnovu metodologije u nastavku.

Procijenjena vrijednost maksimalne podrške je za Mjere 1 i 7 3% od prihvatljive vrijednosti investicije, dok je za Mjeru 3 2%.

U slučaju nedostavljanja Zahtjeva za dodjelu podrške i/ili Biznis plana ne ostvaruje se pravo na dodjelu podrške za opšte troškove vezano za pripremu dokumentacije za apliciranje i izradu Biznis plana.

Korekcija se vrši na osnovu sljedećih parametara, a koji su vezani za opštu i investicijsku dokumentaciju sa sljedeći ponderima:

|  |  |
| --- | --- |
| Revidovan građevinski projekat | 30% |
| Novi Tehnološki projekat / Skica | 15% |
| Izvještaj o zaštiti životne sredine | 10% |
| Ponude | 20% |
| Obnovljivi izvori | 10% |
| Dokazi o ispunjenosti kriterijuma | 5% |
| Opšta dokumentacija | 10% |

Nakon konstatovanja i korekcije na osnovu postojanja određenih troškova vrši se korekcija na osnovu kvaliteta svakog od njih i to na sljedeći način:

* U slučaju da korisnik dostavi neadekvatan/neprihvatljiv djelimično ili u potpunosti bilo koji od navedenih dokumenata, podrška za pripremu dokumentacije za apliciranje će se umanjiti za sledeći procenat za svaki dokument pojedinačno.

|  |  |
| --- | --- |
| Zahtjev za dodjelu podrške | 10% |
| Biznis plan | 15% |
| Revidovan građevinski projekat | 20% |
| Novi Tehnološki projekat / Skica | 15% |
| Izvještaj o zaštiti životne sredine | 5% |
| Ponude | 15% |
| Obnovljivi izvori | 5% |
| Dokazi o ispunjenosti kriterijuma | 5% |
| Opšta dokumentacija | 10% |

U slučaju da umanjena izvedena vrijednost u procentima padne na 60% ili manje po pitanju dostavljanja dokumentacije i/ili vraćanja iste na dopunu više od jednog puta - ne prihvata se podrška za pripremu dokumentacije za apliciranje.

**Pojašnjenje: Nakon prve dopune pregledom i ocjenom dokumentacije utvrđuje se da li su tražena dokumenta dostavljena i da li su prihvatljiva. U slučaju da nije dostavljen ili prihvatljiv i neophodna je dodatna dopuna, podrška se umanjuje za namjenski procenat za taj dokument. Ako je zbir namjenskih procenata veći od 60%, ne može se ostvariti podrška za pripremu dokumentacije za apliciranje.**

**PRIPREMA DOKUMENTACIJE ZA ISPLATU I UPRAVLJANJE PROCEDURAMA NABAVKE**

Procjena vrijednosti podrške za stavku Priprema dokumentacije za isplatu i upravljanje procedurama nabavke se vrši na osnovu metodologije u nastavku.

Procijenjena vrijednost maksimalne podrške je za Mjere 1 i 7 2% od ugovorene vrijednosti investicije, dok je za Mjeru 3 1%.

Korekcija se vrši na osnovu sljedećih parametara.

1. Umanjenje 5% ukoliko nedostaju 2 ili više dokumenata koje se odnose Opštu dokumentaciju korisnika/preduzeća i to:

* potvrde iz osnovnog suda,
* privrednog suda (u slučaju pravnih lica),
* popis imovine,
* dokaz o ispunjavanju standarda- zaštita životne sredine, dobrobit životinja/bezbjednost hrane,
* zaštita i zdravlje na radu,
* rješenje o kategorizaciji objekata,
* rješenje o obavljanju ugostiteljskih djelatnosti

1. Umanjenje 5% po svakoj proceduri nabavke ukoliko nedostaju 2 ili više dokumenata i to:

* Dokumenta koja se odnose na nabavku opreme/mehanizacije- fakture,
* dokazi o uplati,
* registri inostranih dobavljača za obavljanje djelatnosti,
* ugovor sa najpovoljnijim dobavljačem,
* jedinstvena carinska isprava,
* otpremnica

1. Umanjenje 20 % od iznosa ugovorenog za opšti trošak nadzora (u slučaju građevisnkih radova) ukoliko nedostaje bilo koji od narednih dokuemnata:

* okončana situacija,
* građevinska knjiga,
* konačan izvještaj o izvršenom stručnom nadzoru,
* list nepokretnosti,
* **U slučaju da nedostaje 3 od svih gore navedenih dokumenata odbija se cijeli iznos opšteg troška za nadzor**.

**IZRADA GLAVNOG GRAĐEVINSKOG PROJEKTA**

Prosječna cijena za izradu Glavnog građevinskog prejekta je 14,40 €/m2

1. Tražena je dopuna za novi Glavni projekat –umanjenje 50%

2. Traženo je pojašnjenje za Glavni projekat – umanjenje 25%

3. Tražena je dodatna dopuna za Glavni projekat – nema pravo na podršku

**REVIZIJA GLAVNOG GRAĐEVINSKOG PROJEKTA**

Prosječna cijena za izradu Revizije Glavnog građevinskog prejekta je 2,22 €/m2

**STRUČNI NADZOR PROJEKTA**

Trošak je prihvatljiv samo za dio projekta koji se odnosi na dio troškova vezan za izovđenje građevinskih radova, i to na sljedeći način

* Za I kategoriju – cijena koštanja za nadzor do 100.000,00 iznosi 5,8% investicije;
* Za II kategoriju – cijena koštanja za nadzor do 500.000,00 iznosi 4% investicije;
* Za III kategoriju – cijena koštanja za nadzor do 1.500.000,00 iznosi 2,6% investicije.